Mestna občina Velenje, Titov trg 1, 3320 Velenje, objavlja na podlagi Zakona o stvarnem premoženju države, pokrajin in občin (Uradni list RS, št. 14/07) in Uredbe o stvarnem premoženju države, pokrajin in občin (Uradni list RS, št. 84/07 in 94/07) naslednje

JAVNO ZBIRANJE PONUDB

za oddajo dela prostorov v objektu Stari trg 19, Velenje, v najem

I. NAJEMODAJALEC

Mestna občina Velenje, Titov trg 1, 3320 Velenje in KS Staro Velenje, Stari trg 19, 3320 Velenje

II. PREDMET NAJEMA

Predmet najema so prostori v objektu Stari trg 19 v Velenju, ki stoji na parc. št. 3017/1, k.o. Velenje, in sicer:

1. SKLOP:  najem PRITLIČJE

V PRITLIČJU:
· prostor št. 1  v izmeri 51,20 m2,

· prostor št. 4 v izmeri 15,60 m2,

· prostor št. 5 v izmeri 5,28 m2,

· prostor št. 6 v izmeri 21,43 m2,

· letni vrt-terasa v izmeri 28,23 m2
__________________________________________

SKUPAJ: 


121,74 m2
2. SKLOP: najem MANSARDA

V MANSARDI:

· prostor št. 15 v izmeri 79,62 m2,

· prostor št. 16 v izmeri 17,25 m2,

· prostor št. 17 v izmeri 14,40 m2,

___________________________________________
 SKUPAJ:


111,27 m2
V obeh primerih je predmet najema tudi souporaba skupnih prostorov stavbe v objektu Stari trg 19, Velenje in sicer sanitarnih prostorov ter hodnikov. 

Za izvajanje gostinske dejavnosti, oziroma dejavnosti z večjim številom obiskovalcev, obstoječe sanitarije niso primerne. Najemnik ima možnost izgradnje  ustreznih sanitarij v prostoru št. 4. Soglasje k projektu in načinu izgradnje sanitarnih prostorov mora biti pridobljeno s strani  MO Velenje. Sredstva vložena v izgradnjo sanitarij bo možno kompenzirati z najemnino. Vsa dela izvedena na projektu sanitarij, morajo biti izvedena v smislu Zakona o javnih naročilih.
III. IZODIŠČNA NAJEMNINA

1. SKLOP:  Izhodiščna najemnina znaša 7 €/m2 (brez DDV, ki bremeni najemnika).

2. SKLOP: Izhodiščna najemnina znaša 5 €/m2 (brez DDV, ki bremeni najemnika). 
IV. POGOJI NAJEMA 

1. Najemnik bo prevzemal obveznosti za tekoče vzdrževanje predmeta najema in vgrajene opreme ter zamenjavo opreme, ki se poškoduje zaradi zunanjih vplivov (udarcev, nepravilne uporabe ali drugo).Tekoče vzdrževanje in vlaganje v dejavnost, ki jo bo najemnik opravljal je izključno stvar in breme najemnika. Najemnik je dolžan poleg najemnine redno plačevati tudi stroške obratovanja (električna energija, ogrevanje, čiščenje, porabljena voda, odvoz odpadkov in drugo). Najemnik s sklenitvijo najemne pogodbe postane zavezanec za plačilo nadomestila za uporabo stavbnega zemljišča.  Objekt se oddaja za dobo štirih let (4) let. 
Sprejemljiva dejavnost je za 1. sklop:  mirna gostinska ali trgovska dejavnost, frizerska dejavnost, šiviljstvo, masažni salon, druga podobna mirna obrtna dejavnost, ipd. Upoštevane bodo še druge ponujene dejavnosti, o katerih bo odločala Komisija za vodenje postopka oddaje dela prostorov Stari trg 19 v najem; za 2. sklop: mirna dejavnost kot npr. pisarniška dejavnost, atelje, frizerski salon, šiviljstvo, ipd. Upoštevane bodo še druge ponujene dejavnosti, o katerih bo odločala Komisija za vodenje postopka oddaje dela prostorov Stari trg 19 v najem.

2. V primeru, da bo izbrani najemnik opravljal gostinsko dejavnost, se najemnik s sklenjeno najemno pogodbo zaveže sprejeti obratovalni čas gostinskega lokala, ki ga določi najemodajalec in je predvidoma določen vsak dan od 6.00 do 22.00 ure. 
3. Najemodajalec bo objekt redno vzdrževal tako, da bo ohranjena uporabna vrednost prostora. Vse obveznosti najemnika prično teči z dnem podpisa najemne pogodbe, ne glede na čas, ko bo najemnik pričel z opravljanjem dejavnosti.
4. Najemnik mora skleniti najemno pogodbo v roku 5 dni po prejemu pisnega obvestila o izbiri, v nasprotnem primeru se šteje, da je od najema odstopil. V tem primeru zapade varščina v korist najemodajalca.

5. Izbrani najemnik je dolžan mesečno plačevati najemnino v roku 8. dni po prejemu računa najemodajalca. DDV bremeni najemnika. Plačilo mesečne najemnine je bistvena sestavina najemne pogodbe.

V. POGOJI SODELOVANJA

a) Na razpisu lahko sodelujejo fizične ali pravne osebe, pod pogojem, da so državljani Republike Slovenije ali druge države članice Evropske unije oziroma imajo sedež v državi članici Evropske unije. Državljanstvo se izkazuje s potrdilom o državljanstvu oziroma kopijo osebnega dokumenta, iz katerega je razviden podatek o državljanstvu (potni list, osebna izkaznica). 

b) Na razpisu lahko sodelujejo ponudniki, ki so registrirani za opravljanje gostinske in drugih dejavnosti glede na ponujen program dejavnosti. Ponudniki morajo ponudbi priložiti ustrezno dokazilo o registraciji za opravljanje gostinske dejavnosti (fizične osebe – potrdilo o vpisu v Poslovni register).

c) Obvezno je vplačati varščino (kavcijo) za resnost ponudbe v višini izhodiščne mesečne najemnine na podračun EZR MOV 01333-0100018411 pri Banki Slovenije.

      Znesek varščine se v nobenem primeru ne obrestuje. Uspelemu ponudniku bo varščina obračunana     pri najemnini, neuspelemu pa vrnjena v roku 8-dni od izbire najugodnejšega ponudnika.

d) Ponudba se bo štela za pravilno, če bo ponudnik predložil:

· Izpolnjen obrazec Podatki o ponudniku (Priloga 1).

· Fizične osebe: potrdilo o državljanstvu ali kopijo osebnega dokumenta.

· Dokazilo, da je ponudnik registriran za opravljanje gostinske in druge dejavnosti glede na ponujen program dejavnosti.

· Izpolnjen in podpisan obrazec Izjava o sprejemu pogojev javnega razpisa (Priloga št. 2).

· Podpisan in žigosan vzorec najemne pogodbe (Priloga št. 3),

· Izpolnjena izjava ponudnika, da ponudba velja še 90 dni od dneva odpiranja ponudb (Priloga št. 4).

· Ponujeno najemnino, ki ne sme biti nižja od izhodiščne najemnine na obrazcu Ponudba (Priloga št. 5).

· Program dejavnosti v objektu;

·    Potrdilo o plačilu varščine na podračun EZR MOV, št. 01333-0100018411 v višini izhodiščne            mesečne najemnine z obveznim sklicem na št. 28  76333-7141009-20104009;
· Pooblastilo, overjeno pri notarju, v primeru, da se ponudba poda po pooblaščencu.

e) Ponudba se bo štela za pravočasno, če bo prispela najkasneje do 29. maja 2009 do 10. ure, na                     naslov: Mestna občina Velenje, Titov trg 1, 3320 Velenje, z oznako: »NE ODPIRAJ - PONUDBA – JAVNI RAZPIS ZA NAJEM POSLOVNIH PROSTOROV V OBJEKTU STARI TRG 19 VELENJE« Na hrbtni strani ovojnice mora biti označen polni naslov pošiljatelja. Nepravočasne ali nepopolne ponudbe najemodajalec ne bo upošteval.

f) Ponudba se lahko odda v celoti ali po posameznem sklopu. Najemnik se lahko prijavi na katerikoli sklop. Najemnik mora v svoji ponudbi navesti, ali se njegova ponudba nanaša na oba sklopa ali le na posamezni sklop. Ne glede na to ali najemnik oddaja ponudbo za oba sklopa, mora biti njegova ponudba predložena tako, da se lahko ocenjuje po sklopih.
VI. MERILA ZA OCENJEVANJE PONUDB

Merila za izbiro najugodnejše ponudbe so:

1. Ponujena mesečna najemnina (največ 80 točk).

2. Program dejavnosti v objektu (največ 20 točk).

Tabela za ocenjevanje ponudb je Priloga št. 6

VII. POSTOPEK IZBIRE NAJUGODNEJŠEGA PONUDNIKA

1. Odpiranje ponudb bo v prostorih Mestne občine Velenje, Titov trg 1, Velenje, dne 29. maja 2009, ob 11. uri. Predstavniki ponudnikov se morajo v primeru prisotnosti pri odpiranju ponudb izkazati z osebnim dokumentom oz. s pooblastilom ponudnika. 

2. Izbor najugodnejšega ponudnika bo opravila komisija najemodajalca in vse ponudnike obvestila o izboru v roku 3 dni po odpiranju ponudb.

3. Kot najugodnejši ponudnik za posamezen sklop bo izbran tisti, ki bo izpolnjeval vse pogoje razpisa in bo ocenjen kot najugodnejši ponudnik po merilih.

4.  Najemodajalec na podlagi tega zbiranja ponudb ni zavezan k sklenitvi najemne pogodbe z najugodnejšim ponudnikom oz. lahko začeti postopek do sklenitve najemne pogodbe ustavi.

VIII. INFORMACIJE

Vsa pojasnila v zvezi z najemom in ogledom predmeta najema v času razpisa lahko zainteresirani ponudniki dobijo pri Bojanu Čampi, od ponedeljka do petka med 8. in 14. uro na telefon: 03-8961-634.

Besedilo razpisa, obrazci za pripravo ponudbe, vzorec najemne pogodbe in tabela za ocenjevanje so objavljeni na spletni strani Mestne občine Velenje: http://www.velenje.si, v pisni obliki pa pri Suzani Žinič, v Pravni službi, pisarna št. 15/A.

   Mestna občina Velenje

Srečko MEH, župan


1

